stanford-oval/wikipedia huggingface dataset:
מדי הכוחות המזוינים של בריטניה
סוגי מדים > מדי שרד

מדי שרד (באנגלית: Dress) המכונים גם "כחולים" (Blues) הם מדים המשמשים את כלל החיילים והקצינים מכל הזרועות (בוואריאציות מעט שונות) לאירועים מיוחדים, לתפקידים ייצוגיים, או בקרב קצינים בכירים באירועים שונים. ברוב המקרים מדי השרד הם המדים הטקסיים והייצוגיים ביותר בצבא, כאמור למעט מספר יחידות בודדות שעושות שימוש במדים מלאים.
עיצובם של מדי השרד משתנה מעט בהתאם לזרוע, דרגה ואף סוג יחידות (פרשים, רגלים, צוערים וכדומה), לרוב הם אחידים בצבעם הכחול כהה לכלל החיילים והקצינים בכוחות המזוינים (למעט יחידות בודדות בעלות מסורת ייחודית). וריאציה נוספת של ג'אקט השרד הוא טוניקה הנקראת 'מעיל פרוֹק' (frock coat) אשר ארוכה יותר מהג'אקט הרגיל וכוללת צווארון מוגבה, מעיל הפרוק משמש מספר קצינים בדרגות בכירות או קצינים בתפקיד ממלכתי.
למרות שמדי השרד כוללים פחות עיטורים וקישוטים מהמדים המלאים, באופן רשמי ניתן לענוד עליהם מדליות מלאות, דרגות שרד, אותות מסדר וכל עיטור נוסף הניתן לחיל. מרכיב נוסף המאפיין את רוב הווריאציות של מדי השרד הוא חגורה הנלבשת על גבי המעיל, חגורה זו משתנה בצבעה בהתאם לדרגה, תפקיד וזרוע, אך לרוב חוגרים לובשים חגורה לבנה וקצינים לובשים חגורה אדומה, מוזהבת או שילוב של השניים.
בצבא הבריטי מדי השרד נקראים מדי ייצוג לאקלים ממוזג (מס' 1). לרוב מדי השרד בצבא מורכבים ממכנסיים וטוניקה בצבע כחול כהה (למעט מספר יחידות ייחודיות) רוב היחידות לובשות כובע מצחיה (peaked cap), בעוד שמספר יחידות בודדות (בעיקר יחידות המשמר) לובשות כובע ברסקין וכמה רגימנטים הקשורים מסורתית לכוחות המיוחדים או כוחות השריון לובשים כומתה גם במדי השרד (בהם רגימנט הטנקים המלכותי, הרגימנט המוצנח והשירות האוויר המיוחד). קיימת גרסה נוספת למדי השרד הנהוגה בצבא ומתאימה לאקלים חם יותר ולכן נפוצה רק בקרב יחידות המוצבות באזורים חמים דרך קבע; מדי ייצוג לאקלים חם (מס' 3) הדומים למדי השרד הכחולים, רק שהם כוללים טוניקה לבנה בגזרה דומה.
בצי המלכותי מדי השרד נקראים כחולים מס' 1. קצינים, נגדים וחוגרים בכירים לובשים מכנסיים, ג'אקט בצבע כחול הים וכובע מצחיה של הצי, מתחת לג'אקט נלבשת חולצה לבנה ועניבה שחורה. דרגות החוגרים והנגדים מוצגות במרכז השרוול וקצינים עונדים דרגות מוזהבות בקצה השרוול (לא בכותפות), חוגרים בכירים לובשים גם חגורה לבנה מעל הג'אקט וחותלות לבנות על גבי הנעלים ובסיס המכנס. חוגרים בדרגות נמוכות (דירוג) לובשים חליפת מלחים בצבע כחול הים עם כובע מלחים לבן, חגורה לבנה וחותלות לבנות. מדי השרד בצי מתחלקים לשלוש רמות: עם נשק ומדליות (1A), בלי נשק ועם מדליות (1B), או בלי נשק ואותות העיטור במקום מדליות מלאות (1C).
בחיל האוויר המלכותי מדי השרד נקראים מדי שירות (מס' 1). מדים אלו זהים בעיצובם למדי השירות הנהוגים בשאר הזרועות, הם כוללים מכנסים וג'אקט בצבע כחול פלדה (כחול אפור), חגורה הנלבשת על גבי הג'אקט וכובע מצחיה של חיל האוויר. קצינים עונדים דרגות בבסיס השרוול (בדומה לצי המלכותי) ולמעט קצינים בדרגות גבוהות, לא עונדים דרגות בכותפות. בדומה לנהוג בצבא ובצי, גם לחיל האוויר יש גרסת מדי שרד לאקלים חם - מדי שירות לאקלים חם (מס' 6), שמורכבים ממדים בצבא חאקי או לבן (מס' 6A).
סוגי מדים > מדי גאלה

| 0 | 1 | 2 |
| --- | --- | --- |

מדי גאלה של מפקד חיל האוויר, קצין בצבא וקצין בצי
מדי גאלה (באנגלית: Mess dress) הם מדים המשמשים בעיקר קצינים לאירועים טקסיים מסוגים שונים, לרוב ארוחות ערב טקסיות או אירועי יחידה מסוגים שונים. מדי הגאלה הם המקבילה הצבאית לחליפת ערב ומעוצבים באופן דומה, ג'אקט ערב פתוח עם וסט, חולצה לבנה ופפיון שחור מתחת. באופן כללי מדי הגאלה לא מאפשרים ענידה מלאה של דרגות, אותות ועיטורים - ולכן לרוב נענדות דרגות על הכתפיים או קצה השרוול (בצי ובחיל האוויר), בעוד שהמדליות מוצגות בגרסה מוקטנת או כאות העיטור בלבד.
בצבא הבריטי מדי גאלה לאקלים ממוזג (מס' 10) כוללים חליפת ערב עם ג'אקט פתוח (או פתוח למחצה), וסט ועניבת פפיון שחורה. צבע הג'אקט תלוי בסוג היחידה ובאופן עקרוני תואם את הצבע המסורתי של מדי היחידה, לכן עשוי להיות ארגמן (רוב יחידות הצבא), כחול כהה (בעיקר יחידות ארטילריה ופרשים) או ירוק כהה (מספר יחידות כגון הרובאים). ג'אקט המדים דומה למדים המלאים בכך שהוא משמר את מסורת צבע המכפלת - כלומר שקצוות השרוולים והצווארון מציגים צבע המזוהה עם היחידה, צבעים אלו משתנים מיחידה ליחידה ועשויים להיות לבן, כחול, אדום, צהוב או ירוק. לאקלים חם קיימים גם מדי גאלה לאקלים חם (מס' 11), בהם הג'אקט מוחלף בז'אקט לבן ללא וסט מתחת.
סוגי מדים > מדי שירות

מדי שירות (באנגלית: Service dress) הם מדים שהוכנסו ליחידות הבריטיות בתחילת המאה ה-20, כאשר הם החליפו את המדים הצבעוניים שהונהגו עד אז. תחילה המדים שימשו לשירות יום-יומי כמו גם ללחימה (כאשר המדים הצבעוניים נותרו מדי שרד טיקסיים), אך במהלך מלחמת העולם השנייה הוכנסו מדי קרב חדשים ("לבוש לחימה"; Battledress) ששימשו את הכוחות הבריטים עד תחילת שנות ה-60. תפקיד מדי השירות הפך לטקסי יותר החל משנות ה-40, כיום מדי השירות הם המדים הייצוגיים הנפוצים ביותר אשר משמשים את כלל יחידות הצבא כמעט בכל מסדר או אירוע מיוחד מלבד האירועיים הטקסיים ביותר.
לאורך השנים עיצובם של מדי השירות כמעט ולא השתנה, מלבד מעבר מצווארון גבוהה לצווארון פתוח ומתחתיו חולצה עם עניבה (שינוי שהוכנס למדי קצינים כבר ב-1913 ולמדי החוגרים לקראת סוף מלחמת העולם השנייה כשהמדים הפסיקו לשמש ללחימה).
בצבא הבריטי מדי השירות לאקלים ממוזג (מס' 2) מורכבים ממכנס וג'אקט בצבע ירוק זית הנלבשים עם חגורה על גבי הג'אקט, חולצה ועניבה מתחת וכובע מצחיה (או סוג כובע נהוג ביחידה כגון כומתה לצנחנים). עיטורים ומדליות מוצגים בדומה למדי שרד (בהתאם לאירוע בגרסה מלאה או מצומצמת). לצד מדים אלו ישנם גם מדי שירות לאקלים חם (מס' 4) המשמש קצינים בלבד באזורים חמים, המדים זהים בעיצובם אך בצבע חאקי. במקרה של טקס הכולל חוגרים, גם הקצינים מחויבים ללבוש את מדי השירות מס' 2 (ולא מדי השירות לאקלים חם), גם כאשר היחידה מוצבת באזור חם, זאת לשם האחידות בין כלל המשתתפים.
בצי המלכותי לא קיימים מדי שירות, אם כי ישנם מדים בעלי מראה דומה (עם שרוולים קצרים ובצבע לבן) בצורת מדים לבנים מס' 1 המשמשים קצינים לאירועים טקסיים, באזורי אקלים חם. חיל האוויר המלכותי מצד שני, כן מקיים מסורת דומה לצבא עם מדי שירות טקסיים, אך הם נכללים במעמד הגבוה ביותר של המדים (ראו מדי שרד).
סוגי מדים > מדי מחנה

| --- | --- |

מדי מחנה של הצבא הבריטי
מדי מחנה (באנגלית: Barrack Dress) המקבילים בחיל האוויר למדי שירות עבודה (Service working dress; מס' 2) ובצי המלכותי לכחול מס' 3 (או לבן מס' 3 באקלים חם), הם המדים המשמשים את כלל החיילים והקצינים בשירות יום-יומי סביב המחנה. עיצובם של מדי המחנה משתנה בין הזרועות בנוסף להבדלים בין היחידות השונות, אך באופן כללי הם כוללים מכנסיים (ירוק זית בצבא, כחול פלדה בחיל האוויר וכחול כהה בצי), חגורה שחורה או חגורת אורווה, כומתה או כובע מקביל, חולצה קצרה או ארוכה מכופתרת וניתן לבוש מעל החולצה סוודר.
בצבא נלבשים מכנסיים בצבע זית, חולצה בצבע חאקי בהיר ועניבה נהוגה בדרך כלל לקצינים (משתנה בהתאם לפעילות). למרות שהמדים מוגדרים כאקלים ממוזג, ניתן ללבוש חולצה זהה עם שרוולים קצרים, או בימים קרים יותר ללבוש סוודר בצבע ירוק על גבי החולצה (עם שרוולים ארוכים בלבד). ברוב המקרים וברוב היחידות, עם מדי המחנה נהוג ללבוש כומתה - מלבד יחידות עם כובע שירות ייחודי (בעיקר יחידות שריון), או במקרים בהם החייל הוא בתפקיד יצוגי או בתרגילי סדר (במקרים אלו לרוב נלבש כובע המצחיה הייצוגי).
בחיל האוויר המלכותי מדי המחנה (מדי שירות עבודה מס' 2) כוללים מכנסיים בצבע כחול פלדה, חגורה שחורה או חגורת אורווה (של חיל האוויר) וחולצה כחולה בהירה מכופתרת. למדים אלו ישנן ארבע וריאציות רשמיות: מס' 2 (חולצה ארוכה עם עניבה וסוודר), מס' 2A (חולצה ארוכה עם עניבה וללא סוודר), מס' 2B (חולצה קצרה ללא עניבה וללא סוודר) ומס' 2C (מכונאים בלבד - חולצה ארוכה בצבע כחול כהה וללא עניבה, עם או בלי סוודר).
בצי המלכותי מדי המחנה (כחול מס' 3) כוללים מכנסיים בצבע כחול הים, חגורה שחורה או חגורת אורווה (של הצי) וחולצה לבנה מכופתרת. למדים אלו שלוש וריאציות רשמיות: מס' 3A (קצינים ונגדים בלבד - חולצה לבנה ארוכה ועניבה שחורה), מס' 3B (חולצה לבנה קצרה ללא עניבה) ומס' 3C (חולצה לבנה ארוכה ומעל סוודר כחול הים עם עניבה לקצינים בלבד). נגדים לובשים את המדים באופן זהה לקצינים, חוגרים עונדים את דרגותיהם על גבי הכובע או הכומתה (ולא בכותפות כמו הקצינים). הבדל נוסף הוא בלבישת הסוודר (מס' 3C); חוגרים מוציאים את הצווארון מעל לסוודר וקצינים הלובשים עניבה משאירים את הצווארון מתחת לפתח הסוודר. לשירות באקלים חם ישנם מדים זהים אך בצבע לבן (מכנסיים וחולצה), אלו נקראים לבן מס' 3.
מפקד הצי המלכותי היוצא והנכנס
מפקד חיל האוויר לשעבר (מדים מס' 2B)
נגד בצי המלכותי (כחולים מס' 3A)
רמטכ"ל הצבא במדי מחנה עם סוודר
חייל במדי מחנה וקצין במדי שירות
חיילי הצי במדי שירות (לבן מס' 3) לצד חיילים אמריקאים
סוגי מדים > מדי קרב

מדי קרב (באנגלית: Combat dress) הם מדים המשמשים את כלל החיילים והקצינים בכוחות המזוינים בשעת פעילות מבצעית, באימונים, בשטח או כשהם מוצבים במחנות ומוצבים קדמיים. החל משנת 2011 החלו להיקלט ביחידות הבריטיות מדי קרב חדשים כחלק מתהליך מודרניזציה נרחב, מדים אלו נקראים מערכת לבוש אישית - מדי קרב (באנגלית: Personal Clothing System - Combat Uniform או בראשי תיבות: PCS-CU). סכימת ההסוואה שנבחרה למדים אלו היא "דפוס רב-שטח" (Multi-Terrain Pattern, או MTP) והיא עוצבה כדי להתאים לכלל סוגי השטחים סביב העולם, כדי לאפשר גמישות רבה יותר לחיילים. לצד הרצון לייעל את סוג המדים, הצורך למדים רבי-שטח עלה בין היתר מתוך קשיים מבצעיים באזורים בעלי מגוון שטחים - כגון שטח מדברי המתחלף בשטח עירוני, או שטח מיוער ההופך לשדה פתוח.
בצבא הבריטי מדי הקרב נקראים מדי לחימה לאקלים ממוזג (מס' 8), למרות שבפועל הם משמשים את כלל החיילים בכל סוגי האקלים והגדרה זו תתעדכן כאשר יסתיים תהליך ההכנסה של המדים לצבא. מערכת הלבוש החדשה מחליפה את מדי הקרב המדבריים (מס' 5) בעלי גוונים חומים בהירים, ומדי הקרב הטרופיים בעלי גוונים ירוקים וחומים (מס' 9), למרות שבמספר יחידות עוד ניתן לראות את המדים הישנים אך אלו יתעדכנו בהדרגה בעתיד.
בצי המלכותי כמעט ולא נעשה שימוש במדי קרב והם מוגדרים בתוך קטגוריית מדים מס' 5. בדומה לצי בחיל האוויר המלכותי מדי הקרב גם פחות נפוצים משום האופי העורפי של רוב היחידות ובגדי עבודה ייחודיים, אך כאשר נעשה במדים אלו שימוש (לרוב בקרב צוותי קרקע) הם מוגדים תחת הקטגוריה של ביגוד מבצעי (מס' 3). בכלל הזרועות מדי הקרב זהים לחלוטין ועם הכנסת מדים מותאים לכלל סוגי השטח, כך שכלל המשרתים בכלל היחידות ובכל הצבה בעולם לובשים למעשה אותם מדי קרב בדיוק.
סוגי מדים > מדים מבצעיים ומקצועיים

מדים אלו משתנים באופן ניכר בהתאם לתפקיד החייל, בין היתר; ביגוד חסין אש, סרבל טנקיסטים, ביגוד אימונים, מדי צוות קרקע, ביגוד צניחה, סרבל טיסה וכדומה. בצבא הבריטי המדים המבצעיים הם למעשה מדי הקרב, בעוד שבצי המלכותי המדים המקצועיים נכללים בקטגוריית מדים מס' 4 ומדים מס' 5 (אשר כוללת גם את מדי הקרב), שתי הקטגוריות כוללות מדי שירות מקצועיים המשמשים בעיקר חוגרים בתפקידים שונים סביב כלי השיט. מדים מס' 4 כוללים את הדגם הישן יותר (מדי עבודה מבצעיים - AWD) שהוכנס באופן נסיוני בשנת 2012 והדגם החדש יותר המתבסס על "מערכת הביגוד האישי" בגרסת הצי (RNPCS), באופן הדרגתי כלל יחידות הצי יעברו למדי ה-4RNPCS שעוצבו למתן גמישות בעבודה ובעלי יכולות בטיחות באש.
המדים המבצעיים ומקצועיים בחיל האוויר המלכותי נכללים בביגוד מבצעי (מס' 3) ובביגוד טיסה (מס' 14). המדים המבצעיים כוללים את שלל התפקידים המיוחדים, כגון מכונאים ולוחמי אש, בנוסף ישנם מספר סוגים של ביגוד וסרבלי טיסה. מעבר לכך צוותי קרקע עושים לרוב שימוש במדי קרב (הנכללים במדים מס' 3).
מלח במדים מס' 4
טייסים בסרבלי טיסה
לוחמי אש (חיל האוויר)
מכונאים של הצי המלכותי
חובשים במדים מס' 4 (הצי)
סוגי מדים > חיל הנחתים המלכותי

באופן כללי מדי חיל הנחתים זהים למדי הצבא הבריטי, מלבד מספר אלמנטים מסורתיים המזוהים עם מדי החיל.
במדי השרד (מס' 1) נוהגים חיילי ללבוש קסדת שעם (המכונה גם 'קסדה קולוניאלית') לבנה, מדי השרד הם המדים הטקסיים ביותר בדומה לנהוג בצי ובחיל האוויר לחיל הנחתים אין מדים מלאים (מעיל אדום). כובע המצחיה של חיל הנחתים הוא בצבע ארגמן ולבן, בשונה מהכובע הכחול כהה הנהוג ברוב יחידות הצבא.
מלבד זאת חיילי החיל לובשים כומתת 'כוחות מיוחדים' בצבע ירוק (עם סמל החיל), בדומה לרגימנט הצנחנים - הכומתה נלבשת בכל סוגי המדים מלבד מדי השרד.
ראו גם

מעיל אדום
צבע מכפלת
הערות שוליים

↑  לדוגמה, המדים המלאים ומדי השרד של הרובאים משמרים את המסורת של מדים בצבא ירוק כהה שלבשו הרובאים במאה ה-19. דוגמה נוספת היא היחידות הסקוטיות שלובשות חצאית סקוטית במקום מכנסיים וג'אקט או טוניקה בעלות עיצוב שונה משאר הצבא.
↑  עם נשק הוא מצב שבוא הטקס או המסדר כוללים נשקים, חוגרים נושאים את נשקם האישי בעוד שקצינים ונגדים נושאים חרב. במצב בו החייל נושא נשק הוא מחויב לשאת נדן לחרב (קצינים ונגדים) או נדן לפגיון (חוגרים). אירועים המוגדים "עם נשקים" מחייבים לרוב את כלל החיילים לשאת נשק.
↑  מדים שבוטלו או נמצאים בתהליך הוצאה אינם ממסופרים ומוצגים כאן.
↑  Multi-Terrain Pattern היא סכמת ההסוואה שמונהגת החל מ-2011 בכוחות הבריטיים.
↑  Disruptive Pattern Material היא סכמת ההסוואה שהונהגה בכוחות הבריטיים וכעט נמצאת בתהליך הוצאה משירות לטובת ה-MTP.
↑  גוון של כחול-אפור הנהוג בחיל האוויר המלכותי
תזמורת הצעידה של המשמר הסקוטי בלבוש מדים מלאים
מספר וריאציות של מדי שרד; מימין מדי שרד של הצי המלכותי ובמרכז שלושה קציני צבא, האמצעי לובש 'מעיל פרוק'. רכוב על סוס מאחור קצין מיחידה סקוטית וברקע מסדר צבאי של צוערים.
מדי שרד של חוגר חיל האוויר ולצידו חוגר חיל הים המלכותי, מאחור חוגר מחיל הנחתים במדי שירות.
חוגרים במדי השרד הכחולים (מס' 1), הצבא הבריטי
מדי שירות של חיילים וחיילות ממספר יחידות בצבא, ברקע מדי שירות של חיל האוויר.
סכמת "דפוס רב-שטח" - MTP
חיילים מחיל הנחתים המלכותי במדי קרב (PCS-CU) וציוד מבצעי, אפגניסטן, 2011.
תזמורת חיל הנחתים במדי שרד כחולים וקסדות שעם מסורתיות
לוחמי חיל הנחתים באימון מושלג בנורווגיה
מדי קצין בצבא הבריטי (משמאל לימין): מדי יצוג לאקלים ממוזג, מדי יצוג לאקלים חם, מדי גאלה, מדי שירות, מדי מחנה ומדי קרב.
חיילי רגימנט ברמודה המלכותי במדי יצוג לאקלים חם (מס' 3).
מחלת רנו

| --- | --- |

 תחום:  ראומטולוגיה
 קישורים ומאגרי מידע
 eMedicine:  331197 
 סיווגים
 ICD-10:  I73.0 
 
מחלת רנו
מחלת רנו או תסמונת רנו או תופעת רנו (באנגלית: Raynaud phenomenon) היא תופעת שינוי צבע בגוף האדם, שיכולה להיות ללא רקע שניוני (אין מחלה ברקע שמסבירה זאת) או שניונית למחלה כמו זאבת (לופוס) מחלות רקמת חיבור ועוד.
התופעה נובעת לרוב מכיווץ כלי דם קטנים דוגמת עורקיקים הנובע מחשיפה לקור. קיים מצב נדיר יותר שלפיו התופעה קורית בחשיפה  למצב דחק (stress).
התופעה מערבת אצבעות של הידיים ושל כפות הרגלים ולפעמים גם אוזניים ואת קצה האף ומאופיינת בשלוש פאזות: בשלב הראשון יש הלבנה של האצבעות, לאחר מכן כיחלון (ציאנוזיס) ובסופו של דבר האצבעות מאדימות. אם תופעות אלו נמשכות, הסכנה היא נמק של האצבעות. (חשוב להבדיל בין תופעה זו, המאופיינת בשלוש פאזות כאמור, לבין כיחלון של האצבעות כתוצאה מקור: אקרו-ציאנוזיס, המאופיין בפאזה אחת בלבד). לרוב, שינוי הצבע מלווה בתחושת כאב ונימול.
התופעה יכולה להימשך דקות עד שעות. התופעה לרוב מופיעה לראשונה אצל מתבגרים, ואז לרוב המופע הוא סימטרי וללא מחלת רקע. לעיתים המחלה מופיעה רק בשנות הבגרות ופוסקת לאחר מכן, ולעיתים היא מהווה סימן מקדים להתפתחות סקלרודרמה.
הלבנה של האצבעות היא גם אחד הסימנים הקליניים הברורים ביותר למחלת רנו.
טיפול

טיפול שמרני הכולל שמירה על כפות ידיים חמות, למשל על ידי לבישת כפפות חמות או הישמרות בסמוך למקור חום.
אם טיפול רגיל אינו עוזר, עוברים לטיפול תרופתי הגורם להרחבה של כלי דם, כגון שימוש בתרופה אמלודיפין ממשפחת התרופות חוסמי תעלות סידן.
יש להימנע ככל הניתן משימוש בחוסמי בטא שכן הם גורמים לכיווץ כלי דם ועלולים להחמיר את מחלת רנו.
הערות שוליים

↑  Cracowski, Jean-Luc; Roustit, Matthieu (17 בינואר 2011). "Human Skin Microcirculation". Comprehensive Physiology (באנגלית). Wiley. 10 (3): 1105–1154. doi:10.1002/cphy.c190008. ISBN 9780470650714. PMID 32941681. נבדק ב-16 באוקטובר 2022. {{cite journal}}:  (עזרה)
| --- | --- |
בקרת זהויות :  NLI: 987007563244105171  BNE: XX535294  BnF: cb119649476 (data)  LCCN: sh85111603  NDL: 01150736 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מייסון יואינג (חברה)

| --- | --- |

 נתונים כלליים
 מייסדים:  מייסון יואינג
 תקופת הפעילות:  2011–הווה (כ־13 שנים)
 חברות בנות:  Les Entreprises Ewing (צרפת)   Mason Ewing Corporation (קנדה)   Ewingwood (קמרון)
 מיקום המטה:  601 S. Figueroa St., Suite 4050, לוס אנג'לס, ארצות_הברית
 ענפי תעשייה:  cinema, אופנה 
 מנכ"ל:  מייסון יואינג
  
 masonewingcorp.com
 
מייסון יואינג בע"מ חברה שהוקמה על ידי מייסון יואינג בשנת 2011, ממוקמת בלוס אנג'לס, ומתמקדת בתעשיית האופנה, הקולנוע, המוזיקה ובפרויקטים בתעשיית הקוסמטיקה והשוקולד.
היסטוריה

מייסון יואינג בע"מ בעלת כמה חברות בת כגון Les Entreprises Ewing בצרפת ו- Ewingwood שבקמרון, מתפעלת סניף נוסף בקנדה, וב-2018 תכננה להקים סניף גם בסין. הפתיחה המתוכננת של הוועדה האדמיניסטרטיבית של החברה תוכננה ל-2017, אך נדחתה.
מנכ"ל החברה הוא מייסדה מייסון יואינג.
ערכי החברה

החברה דוגלת בראש ובראשונה בתקווה וסובלנות כלפי כל אדם באשר הוא.
ערכי החברה > סמל החברה ומשמעותו

סמל החברה היא בייבי מדיסון: פעוט בת 18 חודשים בעל לאומים רבים ומוצאים שונים. ממציאה של בייבי מדיסון, מייסון יואינג, הסביר כי תינוק לא משקר, לא שופט ואוהב את כולם. משפט זה מתאר את ערכי החברה - לכולם יש תפקיד בעולם הזה ואין לשפוט אף אדם. מדיסון היא חלק מהסמל הרשמי של כל אחת מחברות הבת והסניפים. הפעוט משמש גם כדמות הראשית בסיפורים רבים, לבושה כנגנית גיטרה, לוחמת אש, אתלטית, שפית ועוד.
תחומי פעילות החברה > אופנה

בית האופנה לבגדי חייטות עילית של מייסון יואינג נוסדה כחברת בת של מייסון יואינג בע"מ, ונותני החסות שלה הם עמנואל פטיט (כדורגלן) ואוליבר לאפידוס (בנו של מעצב האופנה טד לאפידוס). קולקציות המותג כוללות:
חולצת טי עם כתב ברייל למען אנשים עם לקות ראייה. רעיון זה נוצר מכך שיואינג - אדם עיוור בעצמו, הבין שאנשים כמוהו לא יכולים לראות את הצבעים של הבגדים שהם לובשים לכן נאלצים להיעזר באחרים. כדי שאנשים בעלי לקויות ראייה יהיו עצמאיים, הוא יצר בגדים עם כתב ברייל, שמסבירים מה הציור שעל החולצה. הציורים בקולקציה כוללים את בייבי מדיסון על סקייטבורד, עם גיטרה, נוהגת במכונית ועוד. חמישה אחוזים מרווחי הקולקציה נתרמים לתנועה הבינלאומית למדיסון שאחראית על העלאת המודעות לילדים בעלי נכות.
קולקציית קוטור נוצרה בהשראת אמו של מייסון שהייתה תופרת. דוגמניות ידועות כמו לגריאן טראפני (מיס צרפת 2007) ורבקה איוקו (דוגמנית של איב סן לורן) השתתפו בתצוגות האופנה. הקולקציה הייתה הצלחה מסחררת והוצגה בתצוגות אופנה בצרפת, קמרון, סנט מרטין ועוד.
קולקציית הלבשה תחתונה.
תחומי פעילות החברה > קולנוע וטלוויזיה

הטלוויזיה היא הלהט האמיתי של יואינג והיוותה עבורו דרך להתמודד עם ההתעללות שסבל כילד. הפרויקטים שיצר מתמקדים בשלום, תקווה ואחדות. הסרט "Descry" היה נקודת הפתיחה של מייסון בעולם הקולנוע, ומאז החברה יצרה סרטי אנימציה כמו "הרפתקאותיה של מדיסון" ובו מככבת התינוקת מדיסון וחברה ג'ואן. לאחר מכן הופקה הסדרה "הרפתקאותיהם של פילו ומיסו" שנוצרה כדי להסביר לילדים על חייהם של גברים במאה ה-18, ומגוללת את סיפורו של פילוס בן ה-17 שחי עם אמו ועם סבתו.
החברה הפיקה גם סדרות טלוויזיה לבני נוער במטרה להעביר מסר של העצמת הפרט. "Mickey Boom" היא סדרת טלוויזיה שהופקה על ידי חברת הבת הצרפתית Les Entreprises Ewing, ובנוסף הופק סרט למבוגרים  "Angels of the World" שהוקרן בארצות הברית במטרה להעביר מסרים דומים.
יואינג הפיק סרט גם על המיתולוגיה האפריקאית "Orishas, The Hidden Pantheon" בבימוי של יאן לואיק, וב-2017 הופק החלק הראשון בטרילוגיה של "אלי גרים, הילד המקולל".
תחומי פעילות החברה > ספרות

ב-2016 החליט סניף של החברה ליצור ספרי אודיו וספרים כתובים לילדים.
תחומי פעילות החברה > מולטימדיה

בינואר 2017 הוציאה החברה לאור מגזין ששמו "קימי גלוס" העוסק באירועים עכשוויים בעולם הקוסמטיקה והקולנוע ובמעקב אחר חייהם של מפורסמים.
פילמוגרפיה

Descry :2011
2016: Orishas :The Hidden Pantheon
Névroses :2017
Comme Les Autres :2017
הערות שוליים

↑  Justine Spiegel, Mason Ewing : le rêve américain, Jeune Afrique
↑  Charlotte Gruszeczka, La diaspora camerounaise pour le développement du football national : le cas de Mason Ewing, We Sport
↑  , Aveugle, Mason Ewing lance un tee-shirt en braille, Le Parisien
↑  Terrell Jermaine Starr, Blind, African-Born French Designer Hopes To Make It Big In Hollywood, NewsOne
↑  Mason Ewing Corp, Mason Ewing Corporation - M6 100% Mag, Vimeo.com, ‏20 ביוני 2016
↑  , Grand défilé de mode du styliste aveugle Meaux, Le Parisien
↑  Katelyn Haynes, Acting in Style – Blindness and Cruelty Don’t Deter Fashion Designer and TV Producer Mason Ewing, Actors Entertainment
↑  Mildrade Cherfils, The triumph of a blind clothing designer, Global Post
↑  .Mason Ewing Corp, Mason Ewing Corporation - Fashion TV, Vimeo.com, ‏17 ביוני 2016
↑  , Le styliste aveugle Mason Ewing réalise une série télévisée, Le Parisien
↑  Mason Ewing Corp., Mason Ewing Corporation - Trace TV, Vimeo.com, ‏17 ביוני 2016
↑  Marion Van Renterghem, Mason Ewing : la vie comme il la voit, Le Monde
↑  Mason Ewing Corp, Report about Mason Ewing - People TV, Vimeo.com, ‏17 ביוני 2016
↑  , Beautor/Tergnier: Mason Ewing, styliste malvoyant, organise un défilé, L'Aisne Nouvelle
↑  Mason Ewing Corp, TV5 Monde - Mason Ewing, Vimeo.com, ‏20 ביוני 2016
↑  , Télévision : Mason Ewing devrait bientôt tourner sa série Mickey Boom avec entre autres Bryan Trésor de « Plus Belle la Vie », La Marne
↑  Bob Pool, Blind fashion designer aims to make TV shows, Los Angeles Times
↑  Orishas: The Hidden Pantheon, imdb.com
מייק אובריין

מייקל ג'ון "מייק" אובריין (באנגלית: Michael Jon "Mike" O'Brien; נולד ב-23 באוקטובר 1965) הוא שחיין אמריקאי בעבר. אלוף אולימפי (לוס אנג'לס 1984) במשחה ל-1500 מטר חופשי.
אובריין נישא לגובה של 1.98 מטר.
ביוגרפיה

אובריין נולד בסקוקי, שבאילינוי. הוא שחה במועדון השחייה במישן וייחו שבקליפורניה. הוא למד ושחה באוניברסיטת דרום קליפורניה.
במשחקים הפאן-אמריקאיים שנערכו בקראקס שבוונצואלה בשנת 1983 זכה אובריין במדליית ארד במשחה ל-400 מטר מעורב אישי בתוצאה של 4:30.45 דקות.
ביוגרפיה > אלוף אולימפי

באולימפיאדת לוס אנג'לס (1984) זכה אובריין במדליית זהב במשחה ל-1500 מטר חופשי בתוצאה של 15:05.20 דקות, לפני בן ארצו ג'ורג' דיקארלו (15:10.59 דקות) ושטפן פייפר ממערב גרמניה (15:12.11 דקות).
במשחקים הפאן-אמריקאיים שנערכו באינדיאנפוליס שבאינדיאנה בשנת 1987 זכה אובריין בשתי מדליות זהב, במשחה ל-200 מטר גב בתוצאה של 2:02.29 דקות ובמשחה שליחים 4x200 מטר חופשי בתוצאה של 7:23.29 דקות.
הערות שוליים

↑  PAN AMERICAN GAMES - SWIMMING AND DIVING, באתר gbrathletics
↑  תוצאות בשחייה במשחקים הפאן אמריקאיים באתר usaswimming (באנגלית)
| --- | --- |
בקרת זהויות :  ISNI: 0000 0000 7405 8716  LCCN: n97035470  VIAF: 6675175   WorldCat (עם VIAF): 6675175
מיקטלנטקוטלי

דמות חרס המייצגת את מיקטקנטקוטלי. מוצגת כיום במוזיאון טמפלו מאיור במקסיקו סיטי.
תיאורו של מיקטלנטקוטלי כפי שהוא מופיע בקודקס בורג'ה
פיסלו של מיקטלנטקוטלי המוצג כיום במוזיאון הבריטי בלונדון.
מיקטלנטקוטלי (אצטקית; באלפבית פונטי: miktɬaːnˈtekʷtɬi - מילולית: "שליט מיקטלן") היה אל המוות או אל השאול (המיקטלן) במיתולוגיה האצטקית. מיקטלנטקוטלי שלט בשאול לצד רעייתו, האלה האצטקית מיקטקקיוואדל.
מיקטקנטקוטלי היה אחד האלים העיקריים במיתולוגיה האצטקית, ופולחנו כלל הקרבת קורבנות אדם וקניבליזם. מיקטקנטקוטלי נחשב לאחד מתשעת אלי הלילה האצטקים.
מיקטקנטקוטלי תואר בדמות שלד המכוסה דם (כאשר בראשו דמוי הגולגולת היו עיניים), או בדמות אדם העונד לצווארו גולגולת מרובת שיניים. מיקטקנטקוטלי חבש לראשו כובע עשוי [[נוצות|נוצות]] ינשוף, ולעיתים הוצג שלצווארו שרשרת העשויה עיניים, ולאוזניו עגילים עשויים עצמות אדם.
מיקטקנטקוטלי ורעייתו מיקטקטיוואדל התגוררו בבית חסר חלונות במיקטלן שבצפון, ושלטו על כל נשמות המתים. שני אלים אלה היוו ההפך לאלים אמטקוטלי ואומקיוואטל - נותני החיים. יחד עם זאת מיקטקנטקוטלי היה אחראי על יום הכלב (ה"איצקונטלי") בלוח השנה האצטקי ונתן נשמות לכל מי שנולד ביום זה.
לאחר הכיבוש הספרדי של מקסיקו וניצור האוכלוסייה, זוהה אל זה עם לוציפר.
תפקידו במיתולוגיה האצטקית

על פי המיתולוגיה האצטקית, לאחר שקצלקואטל וטזקטליפוקה בראו את העולם הם הפקידו את מיקטלנטקוטלי ורעייתו על השאול. לאחר מכן האלים התאומים קצלקואטל וקסולוטל נשלחו לשאול על מנת לגנוב את העצמות של הדורות הקדומים. מהעצמות שנגנבו נבראו בני האדם.
פולחן

פולחנו של האל כלל הקרבת קורבן אדם. אותו אדם היה מחופש לדמות האל, והוקרב בשעות הלילה המאוחרות במקדש האל טללקסיקו (מילולית: "טבור העולם"). לאחר מכן גופת הקורבן וקורבנות אדם נוספים נאכלו על ידי הכהנים המשתתפים בטקס.
מועצת החילוץ (אסטוניה)

|  מידע כללי |
| --- | --- |
 מדינה:  אסטוניה 
 סוכנות אם:  משרד הפנים באסטוניה 
 תאריך הקמה:  25 במאי 1992 
 מטה מרכזי:  טאלין 
 www.rescue.ee
 
מועצת החילוץ (באסטונית: Päästeamet) היא סוכנות ממשלתית תחת משרד הפנים של אסטוניה. זהו הגוף העיקרי העוסק בהגנה אזרחית. ייעודו הוא הצלת חיים.
על המועצה מוטל לשמור על סביבה בטוחה באסטוניה, לצפות לאיומים סביבתיים ולסייע במקרה של תאונה. משימתה היא למנוע תאונות, להציל חיים, רכוש וסביבה. הארגון מספק מספר רב של שירותים, כולל מענה לשעת חירום, כיבוי אש, פינוי זיהום נפט, חבלה וסילוק פצצות, סילוק כימיקלים וקרינה, מבצעי חילוץ ימיים ועוד.
היסטוריה

קודמי מועצת החילוץ האסטונית היו מינהל הכבאות שתחת משרד הפנים של ברית המועצות, ששמה הוחלף בשנת 1990 לוועדת הכיבוי במשרד הפנים וארגון להגנה אזרחית נפרד.
ב-10 בספטמבר 1991 ברפורמה שנערכה במטה ההגנה האזרחית הגוף הפך למועצת החילוץ הלאומית של הרפובליקה של אסטוניה. הארגון הוקם רשמית ב-25 במאי 1992, עם חיסול מועצת שירותי הכבאות הממלכתית והעברת משאבים ומשימות לוועד ההצלה הארצי. מהלך זה שילב פעולות הגנה אזרחית, כיבוי אש וחילוץ תחת תחום של ארגון אחד. הקמת הארגון החדש נתמכה בחקיקה חדשה בנוסח חוק ההגנה האזרחית משנת 1992 וחוק ההצלה של הרפובליקה של אסטוניה בשנת 1994.
בשנת 2012 נערך ארגון מחדש. מרכז ההתרעה שפעל בכפיפות לו הפך לסוכנות ממשלתית עצמאית הכפופה למשרד הפנים ומרכזי הצלה אזוריים אוחדו תחת ניהולה המאוחד של מועצת החילוץ האסטונית.